**Bekkur:** 9.-10. bekkur

**Námsgrein:** Íslenska

**Kennari:** Þuríður Lilja Valtýsdóttir

**Tímafjöldi:** 5 kennslustundir á viku í samkennslu og 1 ekki í samkennslu

**Námsgögn:**

* Kveikjur verkefna- og textabók fyrir áramót
* Neistar verkefna- og textabók
* Gísla saga Súrssonar
* Gullvör kennslubók í málfræði
* Málfinnur og Skriffinnur handbækur í málfræði og ritun

Traust kunnátta í móðurmáli er meginundirstaða staðgóðrar menntunar. Jafnframt er lestur öflugt tæki nemenda til að afla sér þekkingar og tjáning í ræðu og riti ein af nauðsynlegum forsendum þátttöku í samfélaginu.

**Lykilhæfni:**   
Námsgreinin kemur inn á alla þætti lykilhæfni sem unnið er út frá samkvæmt aðalnámskrá grunnskóla: Tjáning og miðlun – skapandi og gagnrýnin hugsun – sjálfstæði og samvinnu – nýtingu miðla og upplýsinga – ábyrgð og mat á eigin námi.

**Námsaðlögun**Leitað er allra leiða til að bregðast við einstaklingsþörfum nemandans eða nemendahópsins. Í öllum tilvikum þar sem nemendur eru með sértæka námsörðugleika er sett upp einstaklingsnámskrá. Ef um vægari frávik er að ræða er kappkostað að leggja nemendum til bjargir við námið í öllum námsgreinum ef þurfa þykir, s.s. að nýta upplýsingatækni í meira mæli og val  á námsefni / námsgögnum þjóni sem best einstaklingsmiðuðu námi.

|  |  |  |  |
| --- | --- | --- | --- |
| Námsflokkar | Hæfniviðmið | Kennsluhættir | Námsmat |
| **Talað mál, hlustun og áhorf** | Flutt mál sitt skýrt og áheyrilega og hefur tileinkað sér viðeigandi talhraða og fas.  Gert sér grein fyrir eðli góðrar framsagnar og framburðar og nýtt leiðbeiningar um framsögn, svo sem um áherslu, tónfall, hrynjandi og fas og lagað það að viðtakanda og samskiptamiðli á fjölbreyttan hátt, m.a. með leikrænni tjáningu.  Nýtt aðferðir sem hann hefur lært til að taka virkan þátt í samvinnu, samræðum og rökræðum, tjáð skoðanir sínar með ýmsum hætti, rökstutt þær og valið þeim miðil sem hentar.  Hlustað, tekið eftir og nýtt sér upplýsingar í töluðu máli til fróðleiks og skemmtunar, einnig notið myndefnis, upplestrar, leikins efnis og tónlistar og gert grein fyrir skoðun sinni á viðkomandi efni.  Nýtt sér fjölmiðla, svo sem útvarp, sjónvarp, kvikmyndir og rafrænt efni, og tekið afstöðu til þess sem þar er birt.  Átt góð samskipti þar sem gætt er að máli, hlustun, tillitssemi, virðingu og kurteisi. | Framsaga, flutningur ýmissa verkefna fyrir bekkinn, upplestur, tjáning og áhorf. | Kynningar og upplestur  nemenda  Virkni í tímum  Þátttaka  í umræðum |
| **Lestur og bókmenntir** | Lesið almenna texta af öryggi og með góðum skilningi, lagt mat á þá og túlkað.  Skilið mikilvægi þess að geta lesið og eflt eigið læsi.  Valið og beitt mismunandi aðferðum við lestur.  Greint og skilið aðalatriði og aukaatriði í margs konar texta og glöggvað sig á tengslum efnisatriða.  Gert sér grein fyrir eðli og einkennum margvíslegra textategunda og gert öðrum grein fyrir því.  Lesið, túlkað, metið og fjallað um fjölbreyttar íslenskar og erlendar bókmenntir og gert sér grein fyrir gildi bókmennta.  Beitt nokkrum grunnhugtökum í bókmenntafræði, svo sem minni, fléttu, sjónarhorni og sögusviði og kannast við myndmál, algengustu tákn og stílbrögð  Notað algeng hugtök í bragfræði í umfjöllun um bundið mál og óbundið, lesið og túlkað ljóð af ýmsum toga og frá ýmsum tímum.  Leitað og aflað sér heimilda úr ýmsum gagnabrunnum og lagt mat á gildi og trúverðugleika ritaðs máls, svo sem fjölmiðla- og margmiðlunarefnis, og tekið gagnrýna afstöðu til þess.  Unnið úr tölulegum og myndrænum upplýsingum, túlkað þær, tengt saman efni sem sett er fram á ólíkan hátt og nýtt sér.  Valið sér lesefni til gagns og ánægju og komið fram sem sjálfstæður lesandi sem gerir sér grein fyrir gildi þess að lesa. | Hlustun og lestur, tjáning og umræður, verkefnablöð,  frjáls lestur heima og í skólanum. | Virkni í tímum, vinnubrögð í vinnubækur og verkefnahefti, lestur og lesskilningur kannaður. |
| **Ritun** | Skrifað skýrt og greinilega og beitt ritvinnslu af öryggi, notað orðabækur og önnur hjálpargögn, gengið frá texta, vísað til heimilda og skráð þær.  Beitt skipulegum vinnubrögðum við ritun, skipað efnisatriðum í röklegt samhengi og mótað málsgreinar og efnisgreinar.  Tjáð hugmyndir sínar og skoðanir og fært rök fyrir þeim í rituðu máli, samið texta frá eigin brjósti og er óhræddur við að beita ríkulegu tungutaki í skapandi ritun.  Beitt reglum um réttritun, hefur náð góðu valdi á stafsetningu og gerir sér grein fyrir að rétt stafsetning er virðing við mál, texta og lesanda.  Valið og skrifað mismunandi textagerðir sem hæfa viðkomandi verki og beitt mismunandi orðaforða og málsniði við hæfi.  Notað helstu aðgerðir við ritvinnslu, valið viðeigandi heimildir, vísað til þeirra og sett í heimildaskrá svo sem reglur kveða á um  Skrifað rafrænan texta og tengt texta, mynd og hljóð eftir því sem við á, gerir sér grein fyrir lesanda og miðar samningu við hann. | Ritunarverkefni, handskrifuð og unnin í tölvu, skapandi skrif.  Æfingar í  stafsetningu og  notkun  viðeigandi  hjálpartækja og  handbóka. | Vinnubrögð við ritunarverkefni; frágangur, málfar og stafsetning. |
| **Málfræði** | Beitt helstu málfræðihugtökum í umræðu um notkun málsins og þróun þess.  Valið orð í tali og ritun í samræmi við málsnið, gert sér grein fyrir mikilvægi þess að rækta orðaforðann og nýtt reglur um orðmyndun og einingar orða við ritun.  Flett upp í handbókum, orðasöfnum og rafrænum orðabönkum og nýtt sér málfræðilegar upplýsingar sem þar er að finna.  Áttað sig á beygingarlegum og merkingarlegum einkennum orðflokka og gert sér grein fyrir hlutverki þeirra í eigin texta og annarra.  Notað fleyg orð, algeng orðtök, málshætti og föst orðasambönd til að auðga mál sitt og gerir sér grein fyrir þýðingu lestrar, ekki síst bókmennta, í þessu skyni.  Gert sér grein fyrir mismunandi málnotkun og málsniði eftir efni og tilefni. Áttar sig á staðbundnum, starfstengdum og aldurstengdum tilbrigðum í orðaforða og málnotkun og þekkir til helstu framburðarmállýskna.  Áttað sig á skyldleika íslensku við önnur mál og að tungumál, þar á meðal íslenska, breytast sífellt,  Áttað sig á og beitt sköpunarmætti tungumálsins og nýtt það m.a. við ritun, tal, við nýyrðasmíð, í orðaleikjum og skáldskap.  Gert sér grein fyrir mikilvægi góðrar færni í máli, ábyrgð sinni við að bæta mál sitt og getur nýtt þekkingu sína á íslenskri málfræði við nám í erlendum tungumálum. | Vinna í verkefnabók, innlögn frá kennara, glósur. | Kannanir, vinnubrögð við verkefnahefti og vinnubækur, virkni í tímum. |

**Námsmat:**  
Lokaverkefni Gísli 15%  
Kaflapróf (t.d úr Gullvör) 25%  
Virkni og þátttaka í tímum 25%  
Vinnubækur og önnur verkefni 25%  
Lestur 10%

**Kennsluáætlun ágúst-desember 2020  
Athugið að áætlunin getur tekið breytingum**

|  |  |  |
| --- | --- | --- |
| Dagsetningar | Viðfangsefni | Athugasemdir |
| 30. ágúst-3. sept | Ritun | Strandlínumælingar |
| 6.-10. sept | Ritun | Skólakynningar |
| 13.-17. sept | Kveikjur 6.kafli - Vinna verkefni 8-13 - Velja eitt af þremur bls 117)  Gísla saga | Bekkjarkvöld Dagur íslenskrar náttúru 16.sept |
| 20.-24. sept | Gullvör 4.kafli  Gísla saga 7-10 |  |
| 27. sept-1. okt | Gullvör 4.kafli  Gísla saga  - kaflar 11-14 |  |
| 4.-8. okt | Kveikjur 8.kafli - Lesa bls 134-145 - Vinna verkefni 1-7  Gullvör 4.kafli  Gísla saga  - kaflar 15-18 | Regnbogahátíð 8.-10. okt |
| 11.-15. okt | Kveikjur 8.kafli - Lesa bls 146-151  Gullvör 6.kafli  Gísla saga - kaflar 19-22 | Dansvika Starfsdagur 15. okt |
| 18.-22. okt | Kveikjur 8.kafli - Vinna verkefni 8-12  Gullvör 6.kafli  Gísla saga - kaflar 23-27 |  |
| 25.-29. okt | Kveikjur 9.kafli - Lesa bls 156-161 - Vinna verkefni 1-4 og 15 á bls 163  Gullvör 6.kafli  Gísla saga - kaflar 28-30 | Foreldradagur 27. okt |
| 1.-5. nóv | Ljóðaþema  Gullvör 6.kafli  Gísla saga -kaflar 31-33 |  |
| 8.-12. nóv | Kveikjur 10.kafli - Lesa bls 166-174 - Vinna verkefni bls 167-169  Gullvör 7. kafli  Gísla saga - kaflar 34-38 | Baráttudagur gegn einelti 8. nóv  Starfsdagur 10. nóv |
| 15.-19. nóv | Gullvör 7. kafli | Dagur íslenskrar tungu 16. nóv Kaffihúsakvöld 18. nóv |
| 22.-26. nóv | Gullvör 7. kafli | Strandlínumælingar Jólaþemasíðdegi 25. nóv |
| 29. nóv-3. des | Jólaþema | Námsmat 30.nóv-2. des |
| 6.-10. des | Jólaþema |  |
| 13.-17. des | Jólaþema | Jólaball 15. des  Litlu-jól 16. des |

Í vikulegri áætlun sem birtist á mentor verður nákvæmari útlistun á hvaða blaðsíður á að vinna í hverri viku.

**Athugið að kennsluáætlunin getur tekið breytingum!**